LOCALE::PO4A::SIMPLEPOD.3PM(1)

1;

__END__

NUME
Locale::Po4a::SimplePod - convertește datele POD din/în fișiere PO, cu Pod::Simple

SINOPSIS
  [po4a_paths] /ruta/tla/pot $lang:/path/to/po
  [type:SimplePod] /ruta/la/sursa.pod $lang:/ruta/la/traducerea_în_limba_dorită.pod

sau

  [po4a_paths] /ruta/la/pot $lang:/ruta.la/po
  [po4a_alias:pod] SimplePod
  [type:pod] /ruta/la/sursa.pod $lang:/ruta/la/traducerea_în_limba_dorită.pod

DESCRIERE
Acesta este un modul care ajută la traducerea documentației în format POD (limbajul preferat pentru documentarea Perl) în alte limbi umane.

Principalele diferențe dintre formatul Pod actual și formatul SimplePod sunt următoarele:

•   Formatul SimplePod nu include niciodată linii noi suplimentare în mesajele care urmează să fie traduse. Cu toate acestea, formatul Pod actual poate conține linii noi suplimentare, în special în intrările de mesaje „verbatim”.

•   Paragrafele pot fi redate cu încadrare în linie. Modulul Pod::Parser ar putea aplica un tratament special pentru încadrarea liniilor, ceea ce face dificilă replicarea cu Pod::Simple. Cu toate acestea, Pod::Simple pare să producă o ieșire mai naturală.

•   În SimplePod, mesajul "=for" (de exemplu, "=for comment text") nu include un nume de format (cum ar fi "comment"), astfel încât mesajul constă exclusiv din text. În schimb, formatul Pod curent păstrează numele formatului, rezultând un mesaj precum "comment text". Primul comportament este considerat mai confortabil pentru traducători.

•   Intrări precum cea de mai jos, care denotă "=end comment", nu mai sunt prezente în modulul Pod actual. Deoarece acestea nu sunt mesaje traductibile, absența lor este o îmbunătățire.

      #. type: =end
      #: sample.pod:10
      msgid "comment"
      msgstr ""

•   Blocurile de text a căror valabilitate a formatului POD este incertă sunt acum tratate ca "no-wrap". Acest lucru se aplică, de exemplu, conținutului din cadrul unui bloc "=begin html". În modulul Pod, acestea nu erau tratate ca "no-wrap", ceea ce ducea uneori la încadrarea liniilor.

•   Secțiunea parametrului "=begin" nu mai este supusă traducerii. În modulul Pod actual, aceasta este inclusă. Dacă există o cerere de includere a acesteia în traducere, vă rugăm să o raportați.

STAREA ACESTUI MODUL
Acest modul este încă nou dezvoltat, deci este mai puțin stabil decât Locale::Po4a::Pod. Acesta continuă să evolueze și există loc pentru rafinare suplimentară. Comportamentul său se poate schimba în timp și pot fi introduse opțiuni suplimentare pentru a optimiza mai bine experiența de traducere pentru utilizatori. Opiniile, sugestiile și cazurile de utilizare din aplicațiile din lumea reală vor juca un rol esențial în ghidarea dezvoltării sale viitoare.

Codul este complet acoperit de suita noastră de teste și nu avem cunoștință de nicio eroare existentă. Cu toate acestea, până în 2025, nu a fost testat de proiecte externe în fluxuri de traducere reale. Acestea fiind spuse, credem că modulul este pregătit pentru utilizare în producție, chiar dacă, în mod inevitabil, vor fi descoperite unele erori pe măsură ce va fi adoptat pe scară mai largă.

Acest modul este destinat să înlocuiască modulul actual Locale::Po4a::Pod. Motivul este că Pod::Parser, care este utilizat de actualul Locale::Po4a::Pod, este acum depreciat și se recomandă utilizarea în schimb a Pod::Simple. Consultați și GitHub issue #256 "Consider migrating away from deprecated "Pod::Parser"" <https://github.com/mquinson/po4a/issues/256>.

CONSULTAȚI ȘI
Pod::Simple, Locale::Po4a::Pod, Locale::Po4a::TransTractor, po4a(7), Locale::Po4a::SimplePod::Parser.

AUTORI
  gemmaro <gemmaro.dev@gmail.com>

DREPTURI DE AUTOR și LICENȚĂ
  Drepturi de autor © 2024 gemmaro <gemmaro.dev@gmail.com>.

Acest program este software liber; îl puteți redistribui și/sau modifica în conformitate cu termenii GPL v2.0 sau o versiune ulterioară (consultați fișierul COPYING).