LOCALE::PO4A::SIMPLEPOD.3PM(1)

1;

__END__

ИМЕ
Locale::Po4a::SimplePod - двосмерна конверзија POD података и PO фајлова са Pod::Simple

СИНОПСИС
  [po4a_paths] /путања/до/pot $lang:/путања/до/po
  [type:SimplePod] /путања/до/извор.pod $lang:/путања/до/локализовани.pod

или

  [po4a_paths] /путања/до/pot $lang:/путања/до/po
  [po4a_alias:pod] SimplePod
  [type:pod] /путања/до/извор.pod $lang:/путања/до/локализовани.pod

ОПИС
Ово је модул који помаже превођење документације у POD формату (препоручени језик за документовање Perl кода) на друге људске језике.

Главне разлике између текућег Pod формата и SimplePod формата су:

•   SimplePod формат у поруке које се преводе никада не укључује додатне преломе редова. Текући Pod формат, међутим, може да има додатне преломе редова, посебно у ставкама дословних порука.

•   Пасуси могу да се исписују са обавијањем. Модул Pod::Parser би могао да промени специјалну обраду за обавијање линија, што се тешко може постићи са Pod::Simple. Ипак, изгледа да Pod::Simple производи природнији излаз.

•   У SimplePod, "=for" порука (нпр. "=for comment text") не укључује име формата (као што је "comment"), тако да се порука састоји само од текста. За разлику од тога, текући Pod формат задржава име формата, па је резултат порука као што је "comment text". Сматра се да је оно прво понашање удобније за преводиоце.

•   Ставке као што је она испод, која означава "=end comment", више нису присутне као што се виде у текућем Pod модулу. Пошто ове поруке не могу да се преведу, њихово одсуство представља побољшање.

      #. type: =end
      #: sample.pod:10
      msgid "comment"
      msgstr ""

•   Блокови текста за које није сигурно да поштују POD формат сада се третирају као "no-wrap". Ово се, на пример, примењује на садржај унутар "=begin html" блока. У Pod модулу, они се нису третирали као "no-wrap", па је понекад последица тога било обавијање линије.

•   Одељак "=begin" параметра више није предмет превођења. У текућем Pod модулу, он се преводи. Ако постоји потреба да се укључи у превод, молимо вас да то пријавите.

СТАТУС ОВОГ МОДУЛА
Овај модул се још увек развија, тако да није стабилан као Locale::Po4a::Pod. Још увек еволуира и постоји простор за даља унапређења. Временом се његово понашање може променити, и можда ће се увести додатне опције за бољу оптимизацију корисничког искуства превођења. Повратне информације и случајеви употребе из реалних апликација ће имати одлучујућу улогу у смеру даљег развоја.

Код је у потпуности покривен нашом свитом тестова и немамо сазнања о било каквим постојећим баговима. Ипак, у 2025 години, није подробно тестиран у реалним преводилачким токовима рада у постојећим пројектима. С тим у виду, верујемо да је модул спреман за праву употребу, чак и ако се током ширег прихватања открију неки неизбежни багови.

Предвиђено је да овај модул замени текући Locale::Po4a::Pod модул. Разлог за то је што је Pod::Parser, који користи текући Locale::Po4a::Pod, сада превазиђен, и препорука је да се уместо њега користи Pod::Simple. Погледајте и GitHub issue #256 "Consider migrating away from deprecated "Pod::Parser"" <https://github.com/mquinson/po4a/issues/256>.

ПОГЛЕДАЈТЕ ТАКОЂЕ
Pod::Simple, Locale::Po4a::Pod, Locale::Po4a::TransTractor, po4a(7), Locale::Po4a::SimplePod::Parser.

АУТОРИ
  gemmaro <gemmaro.dev@gmail.com>

ПРАВА УМНОЖАВАЊА И ЛИЦЕНЦА
  Права умножавања (C) 2025 gemmaro <gemmaro.dev@gmail.com>.

Овај програм је слободан софтвер; можете да га редистрибуирате и/или мењате под условима GPL v2.0 или новије (погледајте фајл COPYING).